alexandrainst/scandi-wiki huggingface dataset:
El Clásico (film)

El Clásico er en norsk/irakisk dramafilm fra 2015 regissert av Halkawt Mustafa. Manuset til filmen er skrevet av Mustafa, som selv er norsk-iraker, sammen med Anders Fagerholt. Filmen er laget som en road movie som følger brødrene Alan og Shirwan på reise fra Kurdistan til Spania for å forsøke å treffe Cristiano Ronaldo. Filmen hadde verdenspremiere 8. desember 2015 under filmfestivalen i Dubai og hadde premiere på norske kinoer 15. april 2016.

Filmen vant Folkets Amanda og prisen for beste musikk under Amandaprisen 2016 og var Iraks Oscar-kandiat i klassen beste fremmedspråklige film foran den 89. Oscar-utdelingen. Den har vunnet og vært nominert til flere internasjonale filmpriser.

Skuespillere 
 Wrya Ahmed - Alan
 Dana Ahmed - Shirwan
  - Jalal
  - Gona
  - Jassim

Priser og nominasjoner  
 Nominert til Best Fiction Feature under filmfestival i Dubai 2015
 Nominert til Amandaprisen 2016 i klassen beste regi (Halkawt Mustafa)
 Amandaprisen 2016 i klassen beste musikk ()
 Folkets Amanda under Amandaprisen 2016
 Nominert til Kanonprisen 2016 i klassen beste manus (Anders Fagerholt og Halkawt Mustafa)
 Nominert til Kanonprisen 2016 i klassen beste mannlige hovedrolle (Wrya Ahmed og Dana Ahmed)
 Nominert til Kanonprisen 2016 i klassen beste klipp ()
 Traverse City Film Festival 2016 i klassen Best Foreign Fiction
 Tribeca Film Festival 2016 i klassen Best Cinematography in an International Narrative Feature
 Tribeca Film Festival 2016 i klassen International Narrative Feature
 Nominert til Tribeca Film Festival 2016 i klassen Best International Narrative Feature
 Nominert til Palm Springs International Film Festival 2017 i klassen Best Foreign Language Film
 Nordisk råds filmpris 2017 i klassen beste manus (Anders Fagerholt og Halkawt Mustafa)

Referanser

Eksterne lenker 
 

Norske dramafilmer
Road movies
Filmer fra 2015
Norske filmer fra 2010-årene
Amandaprisen 2016
Amanda for beste musikk‎
Vinnere av Folkets Amanda-prisen‎
Alt det vakre

Alt det vakre er en norsk dramafilm fra 2016 regissert av Aasne Vaa Greibrokk. Filmen er Greibrokks regidebut, og hun har også skrevet manus sammen med Hilde Susan Jægtnes. I filmen spiller åtte forskjellige skuespillere paret David og Sarah, i fire ulike faser av livet. Filmen hadde premiere på norske kinoer 10. juni 2016.

Filmen ble nominert til Amandaprisen 2016 i klassen beste kvinnelige birolle (Andrea Bræin Hovig) og beste klipp () og til Kanonprisen 2016 i klassen beste produksjonsdesign ().

Handling 
Filmen er en kjærlighetshistorie oppdelt i fire deler. Et par i tjue-årene forelsker seg med hverandre. Men i løpet av tretti-årene tviler de på fremtiden sin med hverandre, men de velger å forsøke å holde på forholdet. I førti-årene konfronteres paret med konsekvensene av deres egne valg, og forholdet går helt i stykker.

Men i løpet av femti-årene innhenter kjærligheten dem igjen. Med varierende følelser, og en rekke problematiske situasjoner, kan seerne følge samlivet deres - helt fra det aller første møtet, til døden skiller dem ad.

Skuespillere 
 Ann Eleonora Jørgensen - Sarah 51
 Magnus Krepper - David 51
 Andrea Bræin Hovig - Sarah 42
 Kristoffer Joner - David 42
 Marte Germaine Christensen - Sarah 33
 Emil Johnsen - David 33
 Isabel Beth Toming - Sarah 24
 Preben Hodneland - David 24

Referanser

Eksterne lenker 
 

Norske dramafilmer
Filmer fra 2016
Norske filmer fra 2010-årene
Reverse transcription polymerase chain reaction

RT-PCR eller Reverse transcription polymerase chain reaction (eller Reverse transcriptase PCR (mulig norsk form: PCR med omvendt transkripsjon) er en teknikk innen molekylærbiologien. RT sikter til enzymet omvendt transkriptase, som kan bygge DNA ut ifra en forbilde laget av RNA. Først syntetiserer man cDNA ved hjelp av dette enzymet, så bruker man dette som utgangsmateriale for en vanlig PCR. Teknikken er vanlig for å undersøke genuttrykk på RNA-nivå.

Med visse modifiseringer kan teknikken brukes til å måte mengder av mRNA tilsvarende et spesielt gen. En slik metode er kvantitativ direktanalysert PCR (på engelsk quantitative real-time PCR). Iblant benyttes forkortelsen RT-PCR for real-time PCR (qPCR), noe som imidlertid anses som feilaktig.

RT-PCR sikter til Reverse Transkriptase-PCR, og ikke Realtids-PCR, idet det sistnevnte er en kvantitativ analyse for å undersøke hvor meget av den aktuelle DNA-sekvensen som prøven opprinnelig inneholdt.

Koronavirus og RT-PCR-testing
I forbindelse med koronaviruspandemien i 2020 er RT-PCR-testing blitt en vanlig metode for å undersøke om en person er smittet av viruset som kan føre til covid-19. Testen er sensitiv, men bør betraktes som et øyeblikksbilde som bare fanger opp virusnivået da prøven ble samlet. Resulatet av en negativ PCR-test er derfor tvetydlig siden det kan bety at man er frisk, eller at testen ble tatt etter smitte, men før man utviklet et utslagsgivende virusnivå. RT-PCR er (per august 2020) den mest pålitelige diagnostiske test som benyttes for 2019-koronaviruset. Den er gjennomgående av høy sensitivitet og spesifisitet i laboratoriesituasjon. Skjønt i én studie falt sensitiviteten til 66-88 % klinisk.

I én studie var sensitiviteten høyest ved uke én (100 %), fulgt av 89,3 %, 66,1 %, 32,1 %, 5,4 % og null frem til uke seks. En nederlandsk CDC-ledet laboratoreundersøkelse sammenlignet 7 kommersielle PCR-testesett. Testesett fra BGI Group, R-Biopharm AG, KH Medical og Seegene oppviste høy sensitivitet. Høysensitivs testesett anbefales for å vurdere personer som er uten symptomer, mens tester av lavere sensitivitet er adekvate ved diognostosering av  symptomatiske pasienter.

Referanser

Litteratur 
 Cornel Mülhardt: Der Experimentator: Molekularbiologie/Genomics. Sechste Auflage. Spektrum Akademischer Verlag, Heidelberg 2008, ISBN 3-8274-2036-9.
 J. Sambrook, T. Maniatis, D. W. Russel: Molecular cloning: a laboratory manual. 3rd edition (2001), Cold Spring Harbor Laboratory Press. ISBN 0-87969-577-3

Molekylærbiologi
Testing for covid-19
Litlevatnet

Litlevatnet (også Lisjevatnet og Veslevatnet) er en innsjø i Eikesdalen Molde kommune i Møre og Romsdal. Den er en del av den regulerte elva Aura som renner gjennom hele dalen fra Aursjøen til Eiksdalsvatnet. Flere sideelver tømmer i vannet, der den mest iøynefallende er Kjøtåa som stuper ned på nordsiden av vannet på østsiden av Kjøtåfjellet.

På østsiden av Litlevannet ligger restene av et stort gjenngrodd ras, Digerurda, som deler vannet fra en mindre dam kalt Sundet. Kjøtåa kommer ned på nordsida av Digerurda og danner der et sanddelta som har fått navnet Kjøttøyan.

Referanser 

Innsjøer i Molde
Eiravassdraget
Eikesdalen
Deborah Birx

Deborah Leah Birx (født 4. april 1956 i Pennsylvania i USA) er en amerikansk lege. Hun ble utnevnt av USAs president Donald Trump til White House Coronavirus Response Coordinator under koronaviruspandemien i 2020.

Birx har en Bachelor of Science i kjemi fra Houghton College i 1976 og studerte medisin ved Pennsylvania State University.

I perioden 1980–2008 var hun del av US Army og steg til graden oberst, og i 2014 ble hun utnevnt av president Barack Obama til United States Global AIDS Coordinator og samtidig til Ambassador at Large.

Referanser

Eksterne lenker 
 
 

Leger fra USA
Offiserer fra USA
Ambassadører fra USA
Personer fra Lancaster County i Pennsylvania
Personer fra Cumberland County i Pennsylvania
USA under koronaviruspandemien i 2020
Personer relatert til covid-19-pandemien
Khalid Mahmood (landhockeyspiller født 1969)

Khalid Mahmood (landhockeyspiller født 1969) (født 10. mars 1969) er en pakistansk landhockeyspiller.

Han representerte Pakistan under Sommer-OL 1996 i Atlanta, hvor laget hans ble nummer 6.

Referanser

Eksterne lenker 
 

Pakistanske landhockeyspillere
Deltakere for Pakistan under Sommer-OL 1996
Landhockeyspillere under Sommer-OL 1996
DS «Tokedølen»

DS «Tokedølen» (1864-1927) var en dampbåt bygget i 1864 av Akers mekaniske verksted i Christiania. Den var 64,1 fot lang, 11,4 fot bred, stakk 5,21 fot dypt og hadde en bruttotonnasje (D.W) på 34,97 tonn (netto 21,37). Den var registrert som hjemmehørende i Kragerø.
Båten ble bestilt av et partsrederi (v. Tellef P. Dukefoss). Den ble levert i deler, og satt sammen og sjøsatt ved Merkebekk lengst sør i Toke i Drangedal. Den fikk navnet «Tokedølen», og i 1864 fikk den sitt første sertifikat, med tillatelse til å frakte 100 passasjerer.

Disponent Mürer fra Drammen/Kragerø var en velstående mann med interesser i flere forretninger, bl.a. trelast og skipsfart. Han hadde også eierandeler i flere storgårder i Drangedal, og hadde derfor stor interesse av å få en rutebåt på Toke. Han fikk med seg flere interessenter fra Kragerø, samt et par drangedøler, og dannet det over nevnte partsrederiet.

Da DS «Turist» kom i 1888 ble det konkurranse mellom båtene, men i 1896 slo de seg sammen i «Interesseselskapet Tokevann» (fortsatt v. Tellef P. Dukefoss).

I 1927, etter at tog og rutebiler hadde tatt over det meste av transporten mellom Drangedal og Kragerø, gikk «Tokedølen» i opplag og ble hugget.

Se også
 MS «Tokedølen II»

Referanser

Kilder 
Sannes, Olav: Drangedal med Tørdal, ei bygdesoga (1924) (faksimile 1974, ISBN 82-990370-1-8).
 Harald Lorentzen, Thor Hansen, Per Svein Bratsberg: Innlandsbåtene på 10 Telemarksvann, Skien : Genius forlag, 1987. ISBN 82-991292-3-0

Norske dampskip
Samferdsel i Drangedal
Sjøfart i Vestfold og Telemark
Historisk næringsliv i Norge
Skip fra 1864
Skip bygget i Norge
Telemarks samferdselshistorie
Artikler i sjøfart-prosjektet
Drangedals historie
Eikesdal skole

Eikesdal skole var en barne- og ungdomsskole i Eikesdalen i Møre og Romsdal, bygget i 1973. Skolen tok over for Eikesdalen gamle skole som samtidig ble nedlagt. Skolen hadde de siste årene kun 4-5 elever og ble nedlagt i 2013. Elevene fra dalen blir etter dette busset til Eresfjord barne- og ungdomsskule.

Eikesdal gamle skole
Den gamle skolen lå 500 meter lenger inne i dalen, ved Eikesdalsveien mellom gårdene Utigard og Austigard. Bygget ble flyttet til den nye skolen og brukt som klasserom og kontorlokale.

Referanser 

Barne- og ungdomsskoler i Møre og Romsdal
Utdanningsinstitusjoner etablert på 1900-tallet
Skoler i Molde
Eikesdalen
Utdanningsinstitusjoner nedlagt i 2013
Musikkåret 1930



Hendelser

Fødsler

|-
|rowspan=2|Januar||27. || Bobby Bland ||  || bluessanger ||align=center|83 ||align=center| || 
|-
|9. || Tone Groven Holmboe ||  || komponist og lærer ||align=center|90 ||align=center| || 

|April || 23. || Mikkel Flagstad ||  || saksofonist ||align=center| 75 ||align=center|  || 
|-
|Mai || 6. || Kjell Bækkelund ||  || klassisk pianist ||align=center|74 ||align=center| || 
|}

Dødsfall 

|-
|Januar ||1. || Peter Brynie Lindeman ||  || organist, cellist og komponist ||align=center|71 ||align=center| ||

|August ||4. || Siegfried Wagner ||  || komponist ||align=center|61 ||align=center| || 
|-
|rowspan=1|Desember ||1. || Matt Monro ||  || sanger og underholder ||align=center|54 ||align=center| || 
|}

Referanser
Annika Momrak

Annika Sveinsson Momrak (født 11. april 1999) er en norsk youtuber, musiker og programleder, opprinnelig fra Bø i Telemark.

Bakgrunn og virke 
Hun var medlem av gruppa Unik 4 som vant konkurransen MGPjr 2013 med sangen «Så sur da».  

Momrak er sammen med Karsten Blomvik og Kristoffer Torpe programleder i humorkollektivet NRK 4ETG, der de laster opp videoer regelmessig.

Momrak deltok første sesong av Ikke lov å le på hytta og Spårtsløpet på strømmetjenesten VGTV.

I 2022 var hun en av programlederne for Melodi Grand Prix på NRK sammen med Kåre Magnus Bergh og Mikkel Niva.

Referanser

Eksterne lenker 
 

 
Norske komponister
Norske låtskrivere
Norske gitarister
Youtubere fra Norge
Personer fra tidligere Bø kommune i Telemark
Personer fra Midt-Telemark kommune
Vinnere av Melodi Grand Prix Junior
Programledere for NRK
Programledere for Melodi Grand Prix
Sigve Nilsen

Sigve Nilsen (født 1972) er en norsk tidligere svømmer som representerte Haugesund SK og Stavanger SC.

Han vant 3 NM-gull og 11 NM-medaljer i perioden 1989–1997.

Medaljer i norske mesterskap

Referanser

Kilder 
 medley.no: Medaljevinnere NM svømming

Norske svømmere
Norgesmestere i svømming
Fødselsdato ikke oppgitt
Personer fra Haugesund kommune
Liste over racerbaner i Norge

Dette er en liste over racingbaner i Norge for bilsport og annen motorsport, blant annet innen asfaltracing, gokart, bilcross, rallycross, crosskart, bakkeløp, dragrace, offroad, motocross, supercross, supermotard og enduro.

Det er per 2021 fire racerbaner i Norge som har FIA grad 3-godkjenning, og som dermed kan arrangere kategori 2-løp:
 Arctic Circle Raceway, Nordland
 Motorcenter Norway, Rogaland
 Rudskogen, Viken
 Vålerbanen, Innlandet

Baner i Norge

Baner i Sverige 
For nordmenn som bor langs grensen til Sverige kan det være en rekke svenske baner innenfor rekkevidde, eksempelvis:

 Karlskoga Motorstadion
 Mantorp Park
 Scandinavian Raceway
 Falkenbergs Motorbana (en)
 Ring Knutstorp (en)
 Sturup Raceway (en)
 Kinnekulle Ring (en)
 Anderstorp Raceway (en)
 Sviestad motorstadion (en)
 Tierp Arena (en)
 Gotland Ring (en) på Gotland
 Mittsverigebanan (en)

Se også 
 Bilsport
 Norges Bilsportforbund
 Norsk Motor Klubb
 Kongelig Norsk Automobilklub
 Motorsport
 Norges Motorsportforbund
 Liste over Formel 1-baner

Referanser

Eksterne lenker 
 NBF baner
 KNA baneanlegg
 NAF motorsportbaner
 Kart over offroad-kjøreområder i Norge
 Rallycross og bilcrossbaner i Norge

 
Racerbaner
Musikkåret 1873



Hendelser

Fødsler

|-
|rowspan=1|Februar || 27. || Enrico Caruso ||  || operasanger || align=center| 48 || align=center| || 

|Mars ||19. || Max Reger ||  || komponist, pianist og organist ||align=center|43 ||align=center| ||
|-
|Mai ||29. || Rudolf Tobias ||  estisk || komponist og organist||align=center|45 ||align=center| || 

|August || 18. || Leo Slezak ||  østerriksk || skuespiller og operette-, opera- og liedersanger (tenor) ||align=center|72||align=center| || 
|}

Referanser

Eksterne lenker
Karsten og Petras vidunderlige jul

Karsten og Petras vidunderlige jul er en norsk julefilm/barnefilm fra 2014 regissert av Arne Lindtner Næss. Manus er skrevet av Alexander Eik, og er basert på Tor Åge Bringsværds barnebok-serie fra 1990-tallet om Karsten og Petra. Filmen er den tredje i Karsten og Petra-serien. Den første var Karsten og Petra blir bestevenner fra 2013.

Filmen ble nominert i klassen beste barnefilm under Amandaprisen 2015.

Handling 
Karsten gleder seg til vinterferie og fri fra skolen, for da skal Karsten og foreldrene hans på ferie til Syden. Men en dag krangler foreldrene hans voldsomt, og de avlyser hele ferien. Karsten blir veldig redd for at foreldrene skal søke om skilsmisse, og være uvenner resten av livet. Så Petra forsøker bestevennen Petra å muntre ham opp, og inviterer ham på hyttetur til hennes morfar og Esther.

Ved hytta leker de i snøen, og finner på forskjellige morsomme aktiviteter. De blir snart venner med den jevnaldrende Petter, som er veldig flink til å gå på ski. Men dette forårsaker også en rekke problemer, fordi Karsten mener at Petra har blitt alt for opptatt av Petter.

Skuespillere 
  - Karsten
  - Petra
 Janne Formoe - Maria
 Ivar Nørve - Morfar
 Sigrun Enge - Esther
 Hilde Lyrån - Hilde
 Markus Tønseth - Harald
  - Siri
 Inger Teien - Vera
 Thorbjørn Harr - Løveungen (stemme)
 Hilde Louise Asbjørnsen - Frøken Kanin (stemme)

Referanser

Eksterne lenker 
 

Norske barnefilmer
Norske julefilmer
Filmer fra 2014
Norske filmer fra 2010-årene
Liste over skoler i Ålesund

Liste over skoler i Ålesund kommune gir en oversikt over utdanningsinstitusjoner i storkommunen Ålesund.

Videregående skoler
 Ålesund videregående skole
 Spjelkavik videregående skole

Barne- og ungdomsskoler
 Ellingsøy barne- og ungdomsskole
 Haramsøy skule 
 Harøy skule 
 Ørskog skule

Ungdomsskoler
 Blindheim ungdomsskole 
 Brattvåg ungdomsskule
 Kolvikbakken ungdomsskole
 Skodje ungdomsskule 
 Skarbøvik ungdomsskole 
 Spjelkavik ungdomsskole 
 Vatne ungdomsskule

Barneskoler
 Aspøy skole 
 Blindheim barneskole 
 Brattvåg barneskule 
 Emblem skule
 Flem skule 
 Flisnes skule 
 Hatlane skole 
 Hessa skole 
 Larsgården skole 
 Lepsøy skule 
 Lerstad skole 
 Stokke og Vik skole 
 Tennfjord skule 
 Skodje barneskule 
 Spjelkavik barneskole 
 Søvik skule 
 Valle skule
 Vatne barneskule  
 Volsdalen skole 
 Åse skole

Andre skoletilbud

Tidligere skoler
 Skarbø skule

Skoler i Ålesund
Ålesund
MF «Vefaldsund II»

MF «Vefallsund II» (1958-1967) er en bilferje som trafikkerte det ca. 600 m. brede Vefallsundet mellom Kjenndalen og øvre Vefald i nedre Toke i Drangedal kommune i Vestfold og Telemark. Ferja, som var bygget i treverk, var 16 m. lang, 6 m. bred og flatbunnet. Den hadde plass til seks personbiler, eller én buss/lastebil og et par personbiler. Den ble plassbygget på Kjenndalen av ferjemann Karl Straume, i samarbeid med Statens vegvesen .

Opprinnelig motor var en dieseldrevet Harbormaster Fordson Major (Power) med hekkaggregat og en ytelse på 54 Hk. Motoren gikk 8000 timer før den ble byttet med den som sitter i ferja nå, en av samme slag som yter 50 Hk.

Strekningen var en del av Rv356 (i dag Fv356) som var hovedveien mellom Drangedal og Porsgrunn/Skien. Ferjetrafikken opphørte da ny vei langs østsiden av nedre Toke, over Straume bru, ble åpnet 15. desember 1967.
«Vefallsund II» var den siste innlandsferja som gikk i slik trafikk i Norge, og er i dag å se på Norsk vegmuseum ved Hunderfossen .

Ferjestrekningen ble betjent av ferjemann Karl Straume, først med prammer i økende størrelse, så med selvbygde ferjer. Den første ferja, «Trask», var i drift fra 1939 til 1948. Den var ifølge ferjemannen selv «både svak og dårlig». Deretter kom «Vefallsund»  som var i drift fra 1948 til 1958. Disse to ferjene hadde ikke motor, og ble trukket av hjelpebåten «Napp». I 1958 overtok så «Vefallsund II» trafikken. Ferja hadde frakteplikt hele døgnet. Den var stasjonert ved Kjenndalsbrygga, hvor ferjemannen bodde, og hadde en slags «oppkallsinnretning» fra den andre sida.

Da ferjedriften opphørte overlot vegvesenet sin andel i «Vefallsund II» vederlagsfritt til Karl Straume. Ferja lå fortsatt i 30 år etter dette ved Kjenndalsbrygga, og ble sporadisk brukt til frakt av hyttematerialer og husdyr ut til øyene. I 1996 besluttet Karl Straumes arvinger å gi ferja tilbake til Statens vegvesen, og i 1998 ble den fraktet landeveis hele veien fra Drangedal til Norsk vegmuseum .

Eksempel på billettpriser
Pr. person; 50 øre. Sykkel; 25 øre. Lett motorsykkel; 1 kr. Personbil; 4 kr. Tilhenger; 1 kr. Lastebil; 5 kr.

Litteratur
Drangedal historielag, «Det var ein gong», bok nr. 31.

Referanser 

Samferdsel i Drangedal
Sjøfart i Vestfold og Telemark
Telemarks samferdselshistorie
Artikler i sjøfart-prosjektet
Drangedals historie
Gastroenteritis

Gastroenteritis er en betennelsestilstand (-«itis») i mage (-«gastro») og tarm (-«entero»)-kanalen som fører til en kombinasjon av diaré, oppkast, bukhulesmerter og kramper.

Globalt er de fleste gastroenteritter blant barn forårsaket av rotavirus. I voksne dreier det særlig om norovirus og campylobacter. Mere sjeldne årsaker er andre bakterier (og deres toksiner). Smitte skjer ofte som følge av inntak av dårlig tilberedt mat eller kontaminert vann eller via tett kontakt med infiserte individer.

Referanser 

Sykdommer
Skarbø skule

Skarbø skole var en fådelt barneskole i Skarbø i Ørskog. Skolen var de siste årene tredelt med to årstrinn sammen, utenom 5.-7. trinn i en gruppe. Skolen hadde de siste årene kun 35 elever og ble nedlagt i 2018. Elevene er siden flyttet til den nye skolen i området, Ørskog skule.

Skolen hadde også spesialundervisning for funksjonshemmende og norskopplæring for innvandrere med ujevne elevtall.

Den tidligere fylkesmann og politiker Lodve Solholm var lærer ved skolen i 1973.

Skarbø gamle skole

Skapbø skoles gamle skolestue står hvor den ble bygget og brukt som klasserom og kontorlokale.

Referanser 

Barneskoler i Møre og Romsdal
Utdanningsinstitusjoner etablert på 1900-tallet
Skoler i Ålesund
Ørskog
Utdanningsinstitusjoner nedlagt i 2018
Stordal skole

Stordal skole (Stordal skule) er en barne- og ungdomsskole i Stordal i Fjord kommune. Skolen henter sine 118 elever fra bygdene Stordal og Dyrkorn og har 27 ansatte. I 2012 ble skolen utbygd og rehabilitert. Skolen ligger på Kirkebø, like ved Stordalshallen og Kirkebø stadion.

Eksterne lenker
 Skolens nettsider

Barne- og ungdomsskoler i Møre og Romsdal
Utdanningsinstitusjoner etablert på 1900-tallet
Skoler i Fjord
Stordal
Parva liga 2018–2019

Parva liga 2018–2019, var den 95 sesongen av den bulgarske topp divisjonen. Sesongen begynte 20. juli 2018 og ble avsluttet 30. mai 2019. Regjerende mestere Ludogorets Razgrad forsvarte tittelen, og vant sitt 8 seriemesterskap på rad, og 8 seriemesterskap totalt.

Klubbinfo

Ordinær sesong

Tabell

Resultattabell

Mesterskaps sluttspill

Tabell

Resultattabell

Nedrykks sluttspill

Gruppe A

Tabell

Resultattabell

Gruppe B

Tabell

Resultattabell

Europa Playoff

Runde

Europa playoff kvartfinale

Europa playoff semifinale

Europa playoff finale

Nedrykks playoff

Runde

Vinnerne av kampene 3, 5 og 6 spiller i toppdivisjonen neste år.

Runde 1

Runde 2

Vereya rykket ned til Vtora liga.

Runde 3

Septemvri Sofia rykket ned til Vtora liga.

Vitosha Bistritsa beholdt plassen i Parva liga.

Statistikk

Toppscorer

Hattrick

Referanser 

Parva liga
Fotball i 2018
Fotball i 2019
Sport i Bulgaria i 2018
Sport i Bulgaria i 2019
Ragnhild Bjørge

Ragnhild Bjørge (født 1977) er en norsk journalist og statsviter. Hun var språksjef i NRK fra 2013 frem til hun i 2019 gikk til stillingen som redaksjonssjef for Khrono.

Bjørge er aktiv nynorskforkjemper. Hun har hatt flere forskjellige stillinger i nynorskindustrien, blant annet har hun vært politisk rådgiver i Noregs Mållag og leder i Norsk Målungdom. 

Hun har en mastergrad i nynorsk skriftkultur og mellomfag i statsvitenskap.

Referanser 

NRK-journalister
Nynorskforkjempere
Hans Ihlen Nistad

Hans Ihlen Nistad (født 3. mai 1903 i Bergen, død på Gjøvik 10. oktober 1983) var en norsk prest.

Prest
Han tok fatt på teologistudiet i 1922 og tok embetseksamen ved Menighetsfakultetet i 1928. Han var hjelpeprest i Eidsvoll fra 1929 og ble residerende kapellan i Kråkstad i 1946. I 1962 ble han utnevnt til sogneprest i Biri sogn. Her ble han værende fram til han ble pensjonist i 1973.

Komponist
I 20-årene begynte Ihlen Nistad å komponere egen musikk, etter at han sjøl tok sangundervisning i en periode. Hans første melodi ble laget til salmen "Den Gud har kjær" som ble skrevet av Helga Bekker. Videre skrev Ihlen Nistad mange salmer, slik som "Et lite ord om Jesus", "Hjelp meg Herre Krist å strida" og julesangen "Fagreste aften". Tre av sangene kom med i den nye Melodiboken på 1980-tallet, og han er også representert i Den norske kirkes salmebok.

Referanser 

Norske teologer
Norske komponister
Andiroba

Andiroba er en slekt av biller som tilhører familiegruppen bladbiller (Chrysomelidae).

Utseende 
Små (ca. 3 millimeter), slanke, rødbrune til svarte med metallisk glans, jordlopper.

Levevis 
Både larvene og de voksne (imago) billene lever av å spise blad på næringsplanten.

Utbredelse 
Artene er bare kjent fra Brasil.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 understamme usikker
 slekten Andiroba Bechyné & Bechyné, 1965
 Andiroba decreta
 Andiroba dendaria 
 Andiroba egleri Bechyné & Bechyné, 1965
 Andiroba soberana
 Andiroba tuyensis

Eksterne lenker 
 Bilde av Andiroba dendaria

 

Bladbiller
Biller formelt beskrevet i 1965
Brasils insekter